আমার স্বপ্ন তুমি
আমার স্বপ্ন তুমি হচ্ছে ২০০৫ সালে মুক্তিপ্রাপ্ত একটি বাংলাদেশী কৌতুকধর্মী সামাজিক নাট্য চলচ্চিত্র। চলচ্চিত্রটি পরিচালনা করেছেন হাসিবুল ইসলাম মিজান, পাশাপাশি গল্প ও চিত্রনাট্যও করেছেন তিনি এবং এসএনএন পিকচারের ব্যানারে প্রযোজনা করেছেন মাহমুদ হক শামীম। চলচ্চিত্রটিতে প্রধান চরিত্রে অভিনয় করেছেন শাকিব খান, ফেরদৌস ও শাবনুর এবং সহ-তারকা হিসেবে অভিনয় করেছেন এটিএম শামসুজ্জামান, আবুল হায়াত, শর্মিলী আহমেদ সহ আরও অনেকে। এটি ২০০৫ সালের সর্বাধিক ব্যবসাসফল চলচ্চিত্রের মধ্যে অন্যতম।